बिना मास्क नाईट कर्फ्यू में घूम रहे थे युवक, पुलिस ने रोका तो देने लगे धमकियां
लखनऊ के हजरतगंज चौराहे पर मंगलवार-बुधवार की रात नाईट कर्फ्यू के दौरान पुलिसकर्मी ड्यूटी दे रहे थे, तभी कुछ युवक बिना मास्क के रॉग साइड से उनकी तरफ आए। ड्यूटी पर तैनात पुलिस इंस्पेक्टर ने उन्हें रोका, तो वो मारपीट पर उतर आए और यूपी पुलिस को धमकियां देने लगे।
लखनऊ. यूपी में कोरोना हर दिन नए रिकॉर्ड बना रहा है, कोरोना के प्रसार को कम करते हुए सरकार ने कई शहरों में नाईट कर्फ्यू लगाया है। प्रदेश की राजधानी लखनऊ भी उन्हीं शहरों में से एक है। लखनऊ यूपी के उन शहरों में से एक है, जहां कोरोना की वजह से हालात सबसे ज्यादा खराब हैं। यहां मंगलवार को नाईट कर्फ्यू के दौरान कुछ युवक उत्तर प्रदेश पुलिस से मारपीट पर उतारू हो गए और धमकियां देने लगे।दरअसल राजधानी लखनऊ के हजरतगंज चौराहे पर मंगलवार-बुधवार की रात नाईट कर्फ्यू के दौरान पुलिसकर्मी ड्यूटी दे रहे थे, तभी कुछ युवक बिना मास्क के रॉग साइड से उनकी तरफ आए। ड्यूटी पर तैनात पुलिस इंस्पेक्टर ने उन्हें रोका, तो वो मारपीट पर उतर आए और यूपी पुलिस को धमकियां देने लगे। इन युवकों में से एक युवक तो लखनऊ पुलिस को बार-बार चैलेंज करता रहा। पुलिस इस युवक को पकड़कर हजरतगंज कोतवाली ले गई है।